Document ID: /roh_data/filtered/fineweb-2-filterrobots_roh.jsonl.gz/67871

Concurrenza da scriver Linguissimo
- Sonda, 1.5.2010, 11:55
A Bevaix en la Svizra franzosa è stà questa fin d'emna il final da la concurrenza naziunala da scriver Linguissimo. Igl è ina concurrenza da scriver per giuvnas e giuvens tranter 16 e 20 onns, organisada dal Forum Helveticum. La finamira da la concurrenza è da promover l'interess da la giuventetgna per las autras regiuns linguisticas da la Svizra. 30 giuvnas e giuvens or da las 4 regiuns linguisticas èn sa mesirads en il final dal Linguissimo. Tranter ils victurs è er ina rumantscha, Nora Kaiser da Cuira. Ella è vegnida ensemen cun Shaila Baumann e Philipp Schenk sin il terz plaz.